《送韩存宝閤使》
宋代·冯山

君常慷慨论兵机，喜见韩侯定远归。将略无穷虽世出，秋毫不犯似君稀。

封侯气骨青春在，报主功名白日飞。龌龊簿书何所恋，拟投儒服换戎衣。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。